open-index/open-wikipedia-markdown huggingface dataset:
So Long, Marianne

«**So Long, Marianne**» er en sang av Leonard Cohen. Den var med på hans debutalbum *[[Songs of Leonard Cohen]]* som kom ut sent i desember 1967 (1968 blir som regel angitt som utgivelsesår). Det er en av Cohens mest kjente sanger fra det vellykkede debutalbumet. Produksjonen var relativt enkel. Cohens innspilling fra 1967 har kvinnelig kor og ulikt de andre låtene på albumet har «So long, Marianne» trommer. Cohen skal ha brukt ett år på å skrive låten. Arbeidstittelen var «Come on, Marianne». 

Albumet ble innspilt fra mai til november 1967 i tre ulike studioer hos plateselskapet Columbia i New York og Cohen opplevde det som krevende. John Hammond sto bak produksjonen og bandet Kaleidoscope (Chester Crill, Chris Darrow, Solomon Feldthouse og David Lindley) medvirket i studio. I 2009 fremførte Cohen sangen med et ekstra vers.

*[[The Guardian|The Guardians]]* anmelder mener låten er den beste på albumet med tekstlinjer som er dels brilliante og dels brutale («I'm cold as a new razor blade»). *Far Out Magazine* regner den som Cohens beste låt, mens *American Songwriter* rangerer den som fjerde best.

Sangen har bakgrunn i Cohens forhold til Marianne Jensen. De to ble kjent på Hydra dit hun opprinnelig hadde flyttet med sin daværende mann Axel Jensen. Cohen så etterhvert mindre og mindre til henne fordi hun stort sett holdt til i Europa mens han bodde og arbeidet mye i USA. Sangen reflekterer Cohens sinnstilstand når forholdet var i ferd med å gå i oppløsning mens han var ute på reise, den bittersøte sangen omhandler både glede og anger, frihet og trygghet. Han har omtalt henne som muse. Senere uttalte Cohen at sangen i praksis var hans farvel til Marianne. De to gikk fra hverandre ikke lenge etter utgivelsen. Ifølge sønnen Adam Cohen handler sangen om hva som er viktig i livet. 

## Cover og annen bruk

Kirsten Bråten Berg sang Håvard Rems norske gjendiktning «På gjensyn, lille venn» på *Hadde månen en søster* (Kirkelig kulturverksted, 1993). Andre versjoner er innspilt av blant andre John Cale og Suzanne Vega, BBC beskriver Cale/Vega-versjon som en av de beste av mange Cohen-cover. Bill Callahan har spilt inn sin versjon. Sønnen Adam Cohen har fremført sin egen variant. First Aid Kit, Lourdes Hernández og James har andre omtalte coverversjoner. Rufus Wainwright fremfører ofte sin versjon under konserter. På tribute-albumet *I'm Your Fan* (1991) remføres sangen av det britiske bandet James.

«So Long, Marianne» er brukt som filmmusikk av blant andre Werner Herzog i den eksperimentelle *[[Fata Morgana (film)|Fata Morgana]]* (1971) og av Rainer Werner Fassbinder i *[[Warnung vor einer heiligen Nutte]]* (1971).

Kari Hesthamars bok fra 2008 heter også *So Long, Marianne. Ei kjærleikshistorie* (Spartacus, utgitt på engelsk av ECW press i 2014) der fortelles Marianne Ihlens versjon av forholdet til Axel Jensen og Cohen. NRKs serie fra 2024 om Cohen og Ihlen (med Alex Wolff og Thea Sofie Loch Næss i hovedrollene) har tittelen *So long, Marianne*.

## Litteratur
*

## Referanser


## Eksterne lenker
*
Aysénfjorden

**Aysénfjorden** er en ca. 70&nbsp;km lang fjord som strekker seg mot øst fra en skjærgårdsregion kalt Moraleda-kanalen. som separerer Chonos-arkipelet fra Chiles fastland. Den ligger på  og er indirekte tilknyttet Stillehavets åpne kyst via Darwin-kanalen. Aysén-elva utløper ved bunnen av Aysénfjorden.

Puerto Chacabuco ligger på land ved hodet til denne fjorden. Puerto Aysén ligger ved Aysén-elva omtrent 4&nbsp;km over hodet til Aysénfjorden. Det tjener som hovedstad for Aysén-provinsen.

Regionen er sterkt påvirket av en stor tidevannsforskjell (opp til 8 meter). Den ligger nær Sørishavsstrømmen, en større oseanisk overflatestrøm som treffer vestkysten av Chile ved 41°  S bredde. Sørishavsstrømmen deler seg i den nordgående grenen som møter Humboldtstrømmen og den sørgående Kapp Horn-strømmen, og gir varme til å skape fordamping av havvann, som resulterer i nedbør over land på 4 000–7 000 mm per år i de chilenske Andes-fjellene. Fuktigheten er drevet over land med overveiende vestlige vinder, the Roaring forties.

Siden januar 2007 har fjorden blitt utsatt for en serie av små jordskjelv.

## Referanser
Elisabeth Sinding

**Elisabeth Sinding** (1846–1930) var en norsk maler.

## Familie
Hun var datter av prost Otto Ludvig Sinding (1809-1880). Hun hadde flere søsken, en av dem var Ernst Anton Henrik Sinding. Faren var bror av Mathias Wilhelm Sinding, og Elisabeth Sinding var dermed kusine av billedhuggeren Stephan Sinding, maleren Otto Ludvig Sinding, billedhuggeren Johanna Sinding og komponisten Christian Sinding.

## Utdannelse
I 1865 begynte hun å studere hos maleren Johan Fredrik Eckersberg i Kristiania. Fra 1866 til 1869 studerte hun i Dresden hos Adolf Friedrich, deretter fikk hun i flere år undervisning hos maleren Otto Seitz i München.

## Kunstnerisk virke

Elisabeth Sinding malte først og fremst dyremotiver, og særlig hester. Salomonsens konversationsleksikon fra 1902 fremhever henne og Karl Uchermann som dyktige dyremalere.

Nasjonalmuseet for kunst, arkitektur og design i Oslo har et hestebilde fra 1883 i sine samlinger.

I 1896 mottok Elisabeth Sinding et statlig kunstnerstipend på 1500 kroner. Ved samme tildeling fikk også maleren Thorolf Holmboe, billedhuggeren Johanna Sinding og komponist Johan Backer Lunde stipend på 1500 kroner, mens pianistinne Lizzie Winge og skuespiller Gustav Thomassen fikk tildelt 750 kroner, og arkitekt H. Sinding Larsen fikk tildelt 500 kroner. Samtlige åtte kunstnere fikk tildelingen som reisestipend for reiser i utlandet.

Blant kjente verker malt av Elisabeth Sinding er «Tangkøring paa Jæderen», «Pløjende Heste» og «Kaniner». Det sistnevnte bildet er i Det kongelige Slotts eie. Hun laget også en rekke dyreillustrasjoner til lesebøker for skolebarn.

## Annet
Elisabeth Sinding var i mange år sekretær i Foreningen til Dyrenes Beskyttelse.

## Referanser
Australothelais

* Se Systematisk inndeling

***Australothelais*** er en slekt av biller som tilhører den store underfamilien Lamiinae i familien trebukker (Cerambycidae).

## Utseende
Middelsstore, avlange, mørkt brunlige trebukker. Antennene er tynne og betydelig lengre enn kroppen. pronotum er tønneformet, dekkvingene jevnt tilsmalnende bakover, men en opphøyd list langs sømmen.

## Utbredelse
Slekten finnes i Queensland.

## Systematisk inndeling
Artene blir av og til plasserti slekten *[[Amblymora]]*.

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien vedbukker, Lamiinae Latreille, 1825  
******* Stammen Desmiphorini J. Thomson, 1860
******** Slekten *Australothelais* Breuning, 1963
********* *[[Australothelais demarzi]]* Breuning, 1963
********* *[[Australothelais densepunctata]]* Breuning, 1963

## Kilder
* Liste over slektene
* Katalog med utbredelsesdata 

## Eksterne lenker
* Bildegalleri 
*
Paratimiola

* Se Systematisk inndeling

***Paratimiola*** er en slekt av biller som tilhører den artsrike underfamilien Lamiinae i familien trebukker (Cerambycidae). Slekten omfatter bare én kjent art.

## Utseende
En liten, brunlig trebukk. Antennene er tynne og noe lengre enn kroppen. Pronotum er tønneformet uten tenner på sidene. Dekkvingene er jevnbrede, med en bredt, mørkbrunt, lyskantet tverrbånd. På beina er lårene klubbeformede, leggene påfallende spinkle.

## Levevis
Larvene lever inne i død ved, gjerne små kvister av løvtrær. De kan også finnes inne i store urter, for eksempel arter av vortemelk-slekten. Disse artene er ikke spesialiserte og en art kan ofte utnytte flere ulike vertsplanter.

## Utbredelse
Arten lever i Laos.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien vedbukker, Lamiinae Latreille, 1825  
******* Stammen Desmiphorini 
******** Slekten *Paratimiola* Breuning, 1965
********* *[[Paratimiola rondoni]]* Breuning, 1965

## Kilder
* Katalog med utbredelsesdata 

## Eksterne lenker
* Bilder av arten 
*
Mimostedes

* Se Systematisk inndeling

***Mimostedes*** er en slekt av biller som tilhører den artsrike underfamilien Lamiinae i familien trebukker (Cerambycidae).

## Utbredelse
*Mimostedes birmanus* lever i Myanmar, de øvrige artene i tropisk Afrika.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien vedbukker, Lamiinae Latreille, 1825  
******* Stammen Desmiphorini eller Apodasyini
******** Slekten *Mimostedes* Breuning, 1965  
********* Underslekten *Birmanostedes*
********** *[[Mimostedes birmanus]]* Breuning, 1958
********* Underslekten *Mimostedes*
********** *[[Mimostedes basilewskyi]]* Breuning, 1955
********** *[[Mimostedes decellei]]* Breuning, 1968
********** *[[Mimostedes fuscosignatus]]* Breuning, 1956
********** *[[Mimostedes fuscus]]* Breuning, 1967
********** *[[Mimostedes mirei]]* Breuning, 1977
********** *[[Mimostedes sudanicus]]* Breuning, 1955
********** *[[Mimostedes trivittipennis]]* Breuning, 1956
********** *[[Mimostedes ugandicola]]* Breuning, 1955
********** *[[Mimostedes vagemaculatus]]* Breuning, 1970
********* Underslekten *Nairobostedes*
********** *[[Mimostedes meneghettii]]* Breuning, 1958
********* Underslekten *Punjabostedes*
********** *[[Mimostedes kashmirensis]]* Breuning, 1957
********** *[[Mimostedes punjabensis]]* Breuning, 1957

## Kilder
* Liste over slektene

## Eksterne lenker
* 
*
Eili Harboe

**Eili Harboe** (født 1994) er en norsk skuespiller. 

Eili Harboe var elev ved Stavanger katedralskole.
Hun debuterte i 2012 som Irene i filmen ''Kompani Orheim'', basert på boken av samme navn av Tore Renberg. I 2013 debuterte Harboe som hovedrolleinnehaver i ''Kyss meg for faen i helvete'', i rollen som Tale. Der spilte hun blant annet mot Kristoffer Joner, som hun også spilte mot i ''Bølgen'' i 2015.  

I 2017 spilte hun Prinsesse Kristin i *[[Askeladden - I Dovregubbens hall]]* som er regissert av Mikkel Brænne Sandemose og hadde hovedrollen i Joachim Triers film *[[Thelma (film, 2017)|Thelma]]*. For rollen i *Thelma* vant hun Kanonprisen 2017 i klassen beste kvinnelige hovedrolle og Filmkritikerprisen 2018 i klassen beste skuespiller og var nominert til Amandaprisen 2018 i klassen beste kvinnelige hovedrolle. I 2023 spilte hun en av rollene i siste sesong av HBO-serien *[[Succession]]* i 2023 og hovedrollen i den norske TV-serien *[[Arkitekten]]*. For *Arkitekten* ble hun nominert til Gullruten 2024 i klassen beste skuespiller hovedrolle drama.

## Filmografi
### Filmer
* 2021: *[[Prosjekt Z]]*
* 2019: *[[Askeladden – i Soria Moria slott]]*
* 2017: *[[Thelma (film, 2017)|Thelma]]*
* 2017: *[[Askeladden - I Dovregubbens hall]]*
* 2015: *[[Doktor Proktors tidsbadekar (film)|Doktor Proktors tidsbadekar]]* 
* 2015: *[[Bølgen (2015)|Bølgen]]*
* 2014: *Autumn Harvest* (kortfilm)
* 2013: *[[Kyss meg for faen i helvete]]*
* 2012: *[[Kompani Orheim (film)|Kompani Orheim]]*

### TV-serier
* 2023: *[[Succession]]*
* 2023: *[[Arkitekten]]*
* 2026: *Mord i Sogn*

## Referanser


## Eksterne lenker
*
Morten Nyhus (1956)

**Morten Nyhus** (født 1956) er en norsk musiker, trommeslager, pianist, låtskriver og plateprodusent. Han er mest kjent som plateprodusent for norske danseband, og særlig som produsent for Ole Ivars siden 1992. 

Nyhus spilte trommer i Tore Halvorsens danseband Katho. Deretter var han en periode musiker i bandet Arctic Band, i tillegg til å være bandets plateprodusent. Fra 2015 var han vikar for Ole Ivars' trommeslager Arild Engh, og ble fast trommeslager i Ole Ivars etter at Engh døde. 

Nyhus jobber til daglig i Gjøvik Lydstudio. 

Han er utdannet ved Musikkonservatoriet.

## Diskografi
### Katho
* *[[Katho 2 &ndash; venter på deg]]* (1975)
* *[[Dagen er din (Katho-album)|Dagen er din]]* (1977)
* *[[Nærbilde (Katho-album)|Nærbilde]]* (1978)
* *[[En dag av gangen]]* (1980)
* *[[Natten kommer]]* (1981)
* *[[Godt å se deg igjen]]* (1983)
* *[[Dagen er vår]]* (2005)

### Arctic Band
**[[Et nytt univers]]* (2011)
**[[Alle mine veia]]* (2013)

### Ole Ivars
* Ole Ivars: *[[Alle Ole Ivars-originalene fra musikalen «En får væra som en er»]]* (2015)
* Ole Ivars: *[[Fosser'n]]* (2016)

## Referanser


## Eksterne lenker
*
Amniscites

* Se Systematisk inndeling

***Amniscites*** er en slekt av biller som tilhører den artsrike underfamilien Lamiinae i familien trebukker (Cerambycidae).

## Utseende
Middelsstore, kraftige, mørkt brunspraglete trebukker. Antennene er betydelig lengre enn kroppen. Pronotum er rundet uten tenner på sidene, dekkvingene har markerte "skuldre" og er tilsmalnende bakover. På beina er lårene markert klubbeformede.

## Utbredelse
Slekten er utbredt i Mellom- og Sør-Amerika, fra Costa Rica i  nord til Bolivia i sør.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien vedbukker, Lamiinae Latreille, 1825  
******* Stammen Acanthocinini
******** Slekten *Amniscites* Gilmour, 1957 
********* *[[Amniscites amboroensis]]* Monné & Monné, 2012
********* *[[Amniscites pelta]]* Audureau, 2018
********* *[[Amniscites pictipes]]* (Bates, 1863)
********* *[[Amniscites tavakiliani]]* Monné & Monné, 2012

## Kilder
* Liste over slektene
* Katalog med utbredelsesdata

## Eksterne lenker
* Bilde av artene 
*
Hamatastus

* Se Systematisk inndeling

***Hamatastus*** er en slekt av biller som tilhører den artsrike underfamilien Lamiinae i familien trebukker (Cerambycidae).

## Utseende
Middelsstore, gråspraglete trebukker, vanligvis lyst grå med gråsvarte eller rødbrune tegninger. Antennene er tynne og mye lengre enn kroppen. Pronotum er bredere enn langt, sekskantet med en tann midt på hver sidekant. Dekkvingene er nesten jevnbrede.

## Levevis
Larvene lever i død ved.

## Utbredelse
Slekten er utbredt i Mellom- og Sør-Amerika, fra Nicaragua i nord til det sørlige Brasil i sør.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien vedbukker, Lamiinae Latreille, 1825  
******* Stammen Acanthocinini Thomson, 1860 
******** Slekten  *Hamatastus* Gilmour, 1957
********* *[[Hamatastus conspectus]]* Monné, 1985
********* *[[Hamatastus excelsus]]* Monné, 1978
********* *[[Hamatastus fasciatus]]* Gilmour, 1957
********* *[[Hamatastus lemniscatus]]* Monné, 1985
********* *[[Hamatastus simillimus]]* Monné, 1990

## Kilder
* Liste over slektene
* Liste over artene 
* Bildegalleri 

## Eksterne lenker
* 
*
Lepturgotrichona

* Se Systematisk inndeling

***Lepturgotrichona*** er en slekt av biller som tilhører den artsrike underfamilien Lamiinae i familien trebukker (Cerambycidae).

## Utseende
Små, litt tettbygde, brunspraglete trebukker med lange antenner. Antennene er tynne og betydelig lengre enn kroppen. pronotum er mye bredere enn langt, rundet. Dekkvingene er litt rundede.

## Levevis
Larvene lever i død ved.

## Utbredelse
Slekten er utbredt i Mellom-Amerika, på Cuba og i Venezuela.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien vedbukker, Lamiinae Latreille, 1825  
******* Stammen Acanthocinini Thomson, 1860
******** Slekten  *Lepturgotrichona* Gilmour, 1957 
********* *[[Lepturgotrichona bordoni]]* Monné & Martins, 1976
********* *[[Lepturgotrichona cubaecola]]* (Fisher, 1942)
********* *[[Lepturgotrichona stigmatica]]* (Bates, 1881)

## Kilder
* A Photographic Guide to the Cerambycidae of the New World - Acanthocinini https://apps2.cdfa.ca.gov/publicApps/plant/bycidDB/wbycidview.asp?tribe=Acanthocinini&w=n 

## Eksterne lenker
* 
* Bildegalleri
Franck Kessié

**Franck Yannick Kessié** (født 19. desember 1996) er en ivoriansk fotballspiller som spiller for den saudiarabiske klubben Al-Ahli Saudi FC.

Han er klar for et 2-års lån i AC Milan fra den 1. juli 2017.

## Referanser


## Eksterne lenker
*
Homagium

**Homagium** (latin, av *homo* «mann», på norsk oversatt med «hyllest» eller «håndgang») var under den vesteuropeiske føydalismen den symbolske handlingen eller seremonien som skapte et forpliktende forhold mellom en vasall og hans herre.

Seremonien besto i at vasallen knelende la sine hender mellom herrens hender (*immixtio manuum*) og mottok et kyss (*osculum*) på munnen. I tillegg kunne det følge en troskapsed (*fidelitas*), og vasallen kunne motta et len av føydalherren (investitur). Det forholdet som oppsto mellom herren og vasallen var livsvarig. Vasallen forpliktet seg til å adlyde herren og følge ham i krig, mens herren på sin side forpliktet seg til å beskytte vasallen.

*Homagium*-seremonien oppsto i Frankerriket i tidlig middelalder. Selv om den ble mindre viktig i senmiddelalderen, kan den forfølges helt til den franske revolusjonen.

I Norge måtte hirdmennene utføre håndgang og sverge troskapsed til kongen. De ble derfor kalt kongens «håndgangne» menn.

## Litteratur
* Absalon Taranger: *Udsigt over den norske rets historie*. Cammermeyers Boghandel, 1904
Let Us Compare Mythologies

***Let Us Compare Mythologies*** er Leonard Cohens debutbok. Den ble gitt ut i 1956 rett etter at Cohen avsluttet studiet i engelsk litteratur ved McGill University. Boken ble først publisert som del av McGill Poetry Series redigert av Louis Dudek, en bokserie som skulle vise frem universitetets mest begavede studenter. Boken består stort sett av dikt Cohen skrev som ung student på McGill og reflekterer Cohens senere tema som kjærlighet og religion. Boken reflekterer også tapet av faren. Debuten viste den formelle strenghet, intellektuell søking, melankolien og mørke humoren som preget alle hans senere verk. Den har 44 dikt og illustrasjoner av Freda Guttman. Boken solgte i et begrenset opplag og mottok gode kritikker der flere merket seg Cohens talent.

Førsteutgaven er sjelden og selges for over 1000 dollar. In 2007 ble den på nytt trykket i en faksimileutgave til 50-års jubileet (Ecco Press).

## Referanser


## Litteratur
* 
*
Oxfordmartyrene

**Oxfordmartyrene** (engelsk: *The Oxford Martyrs*) var tre anglikanske biskoper i Den engelske kirke som ble dømt til døden for kjetteri ved en rettssak i Oxford 1555, under den katolske dronningen Maria Is regjeringstid. De dømte biskopene ble henrettet ved brenning på bål. Den tidigere biskopen av Worcester og kong Edvard VIs kapellan, Hugh Latimer og den tidigere biskopen av London, Nicholas Ridley henrettet den 16. oktober 1555, mens erkebiskopen av Canterbury, Thomas Cranmer, ble henrettet fem måneder senere, den 21. mars 1556.

Rettssaken mot biskopene ble avholdt i Mariakirken i Oxford. Retterstedet er i dag markert ved et kors i nåværende Broad Street i Oxford, framfor Balliol College. Ved sørsiden av St Giles' Street står et monument til minne av martyrene, Martyrs' Memorial, oppført i 1843.

Den 16. oktober er minnedag for oxfordmartyrene.
Tay Rail Bridge

**Tay Rail Bridge** (skotsk-gælisk: *Drochaid-rèile na Tatha*) er ei jernbanebro i Skottland som går mellom byen Dundee og forstaden Wormit i regionen Fife over den dype bukten Firth of Tay. Broens spenn er 4,43 km. Det er den andre broen som er strukket på dette stedet.

Planer for en bro over Firth of Tay for å erstatte togfergetjenesten dukket opp i 1854, men den første Tay-broen ble ikke ferdigstilt før i 1878. Det var et lett gitterverk med relativt lave kostnader med et enkelt spor. Det var en nøkkelstruktur i den skotske jernbaneruten, Tay Bridge brakte økte reise- og handelsmuligheter til østkysten av Skottland. Den 28. desember 1879 kollapset broen plutselig i sterk vind mens et tog krysset og drepte alle om bord. Hendelsen er en av de verste brorelaterte ingeniørkatastrofene i historien. En undersøkelse slo fast at broen ikke var tilstrekkelig konstruert til å takle sterk vind. Som følge av katastrofen i 1879 kom det opp en ny struktur som satte nye standarder for brobygging i Storbritannia.

Broa ble gjenoppbygget og erstattet i 1887, konstruert av jern og stål, nå med dobbeltspor, parallelt med restene av den første broen. Arbeidet startet 6. juli 1883 og brua åpnet i 1887. Den nye brua ble gjenstand for omfattende utprøving av Trade Board of Trade, det britisk regjeringsorganet som håndterer handel og industri, noe som resulterte i en positiv rapport. I 2003 ble broen forsterket og pusset opp, og vant en britisk industripris for å markere omfanget og vanskelighetsgraden til prosjektet.

## Referanser


## Litteratur
* Norrie, Charles Matthew (1956): *Bridging the Years: A Short History of British Civil Engineering*, Edward Arnold (Publishers) Ltd.
* Lewis, Peter R. (2004): *Beautiful Railway Bridge of the Silvery Tay: Reinvestigating the Tay Bridge Disaster of 1879*, Tempus, ISBN 0-7524-3160-9.
* McKean, Charles (2006): *Battle for the North: The Tay and Forth bridges and the 19th century railway wars*, Granta, ISBN 1-86207-852-1
* Rapley, John (2006): *Thomas Bouch : the builder of the Tay Bridge, Stroud : Tempus, ISBN 0-7524-3695-3

== Eksterne lenker ==

* [https://structurae.net/structures/data/index.cfm?ID=20000445 Firth of Tay Bridge (1877)], *Structurae*
* [https://structurae.net/structures/data/index.cfm?ID=20000476 Firth of Tay Bridge (1887)], *Structurae*
* [http://www.railscot.co.uk/Tay_Bridge_and_associated_lines/body.htm Tay Bridge] , *Railscot.co.uk''
FF «Dr. Fridtjof Nansen» (2017)

**FF «Dr. Fridtjof Nansen»** er et norsk forskningsskip eiet av Norad og drevet av Havforskningsinstituttet. Det er oppkalt etter havforskeren Fridtjof Nansen og ble døpt 24. mars 2017 i Oslo, med Erna Solberg som gudmor.

Skipet brukes til havforskning og opplæring i bærekraftig fiskeriforvaltning i kystområdene utenfor Afrika og Asia. Skipet inngår i Nansenprogrammet, et bistandsprogram som Norge driver i samarbeid med FNs organisasjon for ernæring og landbruk.

## Bakgrunn
Skipet som ble døpt 24. mars 2017 er det tredje norske forskningsskipet som bærer navnet «Dr. Fridtjof Nansen». Det første skipet ble satt i drift i 1975, og i 1993 ble etterfølgeren FF «Dr. Fridtjof Nansen» tatt i bruk. I årene 1975–2016 har de to første norske forskningsfartøyene ved navn «Dr. Fridtjof Nansen» bistått over 60 utviklingsland med å kartlegge, overvåke og forvalte sine fiskebestander på en bærekraftig måte. Det tredje skipet i rekken har høyteknologisk utstyr som gjør det enda bedre utrustet til også å drive klima- og miljørelatert havforskning.

Fartøyet som ble innviet i 2017 er bygd ved det spanske verftet Astilleros Gondan Shipyard.

## Referanser


## Eksterne lenker
* 
*
Coroner (yrke)

**Coroner** («likskueformann») er en embetsmann i Storbritannia, Samveldet og USA. En coroners oppgave er å finne dødsårsaken til personer som blir funnet døde samt medvirke til å utrede dødsårsaken. Coronersystemet ble innført i Storbritannia i 1275. I England var coroner opprinnelig kronens tjenestemann blant annet for inndrivelse av ubetalte bøter.

I motsetning til en medical examiner, som er rettsmedisinsk utdannet, trenger ikke en coroner nødvendigvis medisinsk embetseksamen. En coroner er ofte jurist og leder likskue (*inquest*) på vegne av staten. Coroner har ofte bistand av en jury av lekfolk. I Storbritannia var coroner et verv der innehaveren ble utpekt av grevskapsrådet på livstid. Dersom coroner konkluderer med at dødsfall skyldes en straffbar handling overlates saken til politi for videre etterforskning. Før 1933 kunne britisk coroner også innlede straffesaken dersom det likskue ledet til mistanke mot en person. Opplysninger fra likskuet kan brukes som bevis en senere straffesak.

Valg til coroner har vært praktisert i USA og det var ikke krav om juridiske eller medisinske kvalifikasjoner. Systemet ble kritisert for upålitelige avgjørelser og tidlig på 1900-tallet ble det reformert i flere stater i USA. For eksempel New York City innførte i 1918 *chief medical examiner* til å utføre forundersøkelser og vitneavhør ved mistenkelige dødsfall, men uten myndighet til å sikte eller arrestere noen.

## Referanser
Congress Street (Boston)

**Congress Street** i Boston, Massachusetts er en forretningsgate  i Financial District og South Boston. Den ble først navnsatt i 1800. Det ble utvidet i 1854 (fra State Street) så langt som til Atlantic Avenue, og i 1874 over Fort Point Channel i South Boston. Dagens Congress Street består av flere segmenter av gaten, tidligere kalt **Atkinson's Street**, **Dalton Street**, **Gray's Alley**, **Leverett's Lane**, **Quaker Lane,** og **Shrimpton 's Lane**.

## Bilder

File:JuliensRestorator MilkSt Snow HistoryOfBoston 1828.png|Julien's Restorator, corner of Milk Street and Congress St. (Revet 1824)
File:TimothyDalton house CongressSt WaterSt Boston.png|Dalton House/Congress St. og Water St., Boston, c. 1800-tallet
File:Welch CongressSt BostonDirectory 1852.png|Anonnse for Welch & Griffiths, støpejenssager, 1852
File:WilliamBond CongressSt BostonDirectory 1861.png|Advertisement for William Bond & Son, kronometer- og urmaker, 1861
File:View on Congress Street, by Kilburn Brothers.jpg|Congress St. etter brann i 1872
File:Congress Street, from Milk, by Soule, John P., 1827-1904 2.jpg|Congress St. (sett fra Milk St.) etter brannen , 1872; foto av John P. Soule
File:1883 CongressSt Walker map Boston detail.png|Detailj av Boston kart 1883 viser Congress St. og omegn
File:StockExchange CongressSt 1910s Boston.jpg|Stock Exchange, Congress St., Boston, 1910
File:Federal Reserve from South Boston.jpg|Congress Street Bridge (til høyre), 2007
File:2010 CongressSt Boston7.jpg|Congress St., Boston, mot  Merrimac St., 2010


## Referanser
The Stars and Stripes Forever

***Stars and Stripes Forever*** er en patriotisk amerikansk marsj, ansett for å være et magnum opus av komponisten John Philip Sousa. I 1987 besluttet den amerikanske Kongressen den til å være USAs offisielle nasjonale marsj.

## Historie
I sin selvbiografi, *Marching Along* skrev Sousa at han komponerte marsjen julaften 1896. Han var på et cruiseskip på vei hjem fra ferie med sin kone i Europa og hadde nettopp fått vite at David Blakely, leder av Sousa Band nylig var død. Han komponerte marsjen i hodet og skrev notene  på papir ved ankomst til USA. Den  ble først fremført i Willow Grove Park, like utenfor Philadelphia 4. mai 1897, og ble umiddelbart møtt med entusiasme.

## Musikk

"The Stars and Stripes Forever" følger standarden i amerikanske militære marsjer. Marsjen begynner med en fire-tone innledning, som blir etterfulgt av en leken melodi. Dens trio er den mest berømte delen i marsjen. Piccolofløyter 
spiller den berømte obbligato i første gjentakelse av trio. I den siste gjentakelse av trioen (grandioso), tiltrer en messing piccolo spiller med en fremtredende countermelodi.

## Teksten
Sousa skrev teksten til stykket, selv om den ikke er like kjent som selve musikken. Den typiske sammenkobling av Sousa's tekster med ulike deler av marsjen er nevnt i hakeparenteser.

### Sousa's tekst

[*Første vers*]
Let martial note in triumph float
And liberty extend its mighty hand
A flag appears 'mid thunderous cheers,
The banner of the Western land.
The emblem of the brave and true
Its folds protect no tyrant crew;
The red and white and starry blue
Is freedom's shield and hope.

[*Andre vers*]
Other nations may deem their flags the best
And cheer them with fervid elation
But the flag of the North and South and West
Is the flag of flags, the flag of Freedom's nation.

(repeats) Other nations may deem their flags the best
And cheer them with fervid elation,
But the flag of the North and South and West
Is the flag of flags, the flag of Freedom's nation.

[*Trio*]
Hurrah for the flag of the free!
May it wave as our standard forever,
The gem of the land and the sea,
The banner of the right.
Let despots remember the day
When our fathers with mighty endeavor
Proclaimed as they marched to the fray
That by their might and by their right
It waves forever.

[*Repeat of the First Strain*]
Let eagle shriek from lofty peak
The never-ending watchword of our land;
Let summer breeze waft through the trees
The echo of the chorus grand.
Sing out for liberty and light,
Sing out for freedom and the right.
Sing out for Union and its might,
O patriotic sons.
[*Grandioso*]
Hurrah for the flag of the free.
May it wave as our standard forever
The gem of the land and the sea,
The banner of the right.
Let despots remember the day
When our fathers with mighty endeavor
Proclaimed as they marched to the fray,
That by their might and by their right
It waves forever.


## Referanser


## Eksterne lenker
*Stars and Stripes spilt av Presidentens Band https://m.youtube.com/watch?v=a-7XWhyvIpE
Ringeren i Notre Dame (1923)

***Ringeren i Notre Dame*** (originaltittel: *The Hunchback of Notre Dame*) er en amerikansk stumfilm fra 1923 regissert av Wallace Worsley med Victor Hugos roman av samme navn som forelegg. Hovedrollen som Quasimodo spilles av Lon Chaney.

## Handling
Historien utspiller seg i Paris i år 1482. Quasimodo er en døv og halv-blind pukkelrygg som arbeider ved den berømte katedralen Notre Dame i Paris. Sjefen hans, en mann som heter Jehan, den onde broren til Notre Dame sin erkediakon Dom Claude. En kveld ønsker Jehan at Quasimodo skal kidnappe Esmeralda, en dansende sigøyner-jente. Politi-etterforsker Phoebus redder Esmeralda fra Quasimodo, og Phoebus blir betatt av Esmeralda. Til sin forferdelse får Jehan vite at Phoebus håper å gifte seg med Esmeralda, til tross for at han allerede er forlovet med Fleur de Lys. 

Phoebus overtaler Esmeralda til å følge ham til en danse-ball. Men Esmeraldas adoptiv-far Clopin, ledsaget av hans tiggere, bryter seg inn på festlighetene og krever at Esmeralda skal returneres til ham. For å unngå blodsutgytelse sier Esmeralda at hun ikke hører hjemme blant aristokratiet. Men senere sender Esmeralda imidlertid en dikter, Pierre Gringoire, for å gi Phoebus et notat, og arrangere et møte ved Notre Dame for å si farvel til ham. Phoebus ankommer, men blir stukket i ryggen av Jehan. Etter at Esmeralda feilaktig blir dømt til døden for denne forbrytelsen, blir hun reddet fra galgen av Quasimodo og tatt med til katedralen. Senere den kvelden leder Clopin hele den kriminelle underverdenen for å storme katedralen. I mellomtiden blir Phoebus varslet og leder sine menn mot de kriminelle.

## Skuespillere
* Lon Chaney som Quasimodo
* Patsy Ruth Miller som Esmeralda
* Norman Kerry som Phoebus de Chateaupers
* Kate Lester som Madame de Gondelaurier
* Winifred Bryson som Fleur de Lys
* Nigel De Brulier som Dom Claude.
* Brandon Hurst som Jehan
* Ernest Torrence som Clopin
* Tully Marshall som Kong Louis XI
* Harry von Meter som Monsieur Neufchatel
* Raymond Hatton som Gringoire
* Nick De Ruiz som Monsieur le Torteru
* Eulalie Jensen som Marie
* Roy Laidlaw som Charmolue
* Ray Myers som Charmolue's assistent
* William Parke som Josephus
* Gladys Brockwell som Sister Gudule
* John Cossar en dommer.
* Louise LaPlanche som en ung sigøyner-jente.

## Referanser


## Eksterne lenker
*
Tokyo Marathon

**Tokyo Marathon** er et årlig gate-maraton i Tokyo, første gang arrangert i 2007. Løpet regnes som et av de fem største maratonløp.

## Vinnere
**Nøkkel:**

## Referanser


## Eksterne lenker
*
Stenopausa

* Se Systematisk inndeling

***Stenopausa*** er en slekt av biller som tilhører den artsrike underfamilien Lamiinae i familien trebukker (Cerambycidae). Slekten omfatter bare én kjent art.

## Utbredelse
Arten lever i Papua Ny-Guinea inkludert New Britain.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien vedbukker, Lamiinae Latreille, 1825  
******* Stammen Apomecynini J. Thomson, 1860
******** Slekten *Stenopausa* Breuning, 1940
********* *[[Stenopausa elongatissima]]* Breuning, 1940

## Kilder
* Liste over slektene
* Katalog med utbredelsesdata

## Eksterne lenker
* Bildegalleri 
* 
*
FF «Dr. Fridtjof Nansen»

**FF «Dr. Fridtjof Nansen»** kan vise til:

* FF «Dr. Fridtjof Nansen» (1975)
* FF «Dr. Fridtjof Nansen» (1993)
* FF «Dr. Fridtjof Nansen» (2017)
Parkeringsforskriften

**Parkeringsforskriften** er en norsk forskrift fremmet av Samferdselsdepartementet og fastsatt ved kongelig resolusjon 18. mars 2016 med hjemmel i vegtrafikkloven, forvaltningsloven og domstolloven.

Forskriften trådte i det vesentlige i kraft 1. januar 2017. Den skal sikre at parkeringstilbud er universelt utformet, sikre at parkeringsvirksomhet utøves likt, uavhengig av hvem som er tilbyder; bidra til like konkurranseforhold mellom tilbydere av parkeringstjenester og legge til rette for offentlig kontroll av virksomheten. Den tidligere privatrettslige Parkeringsklagenemnda ble med forskriften gjort obligatorisk for alle som driver vilkårsparkering i Norge.

## Referanser


## Eksterne lenker
* Lovdata
Bjarne Foss

**Bjarne Anton Foss** (født 31. juli 1957 i Tønsberg, oppvokst i Teie) er en norsk forsker og professor ved Institutt for teknisk kybernetikk, NTNU. 

Han var prorektor for forskning og formidling ved NTNU i perioden 2017-2020. Han leder nå Kavliinstituttet for nevrovitenskap ved NTNU. Han er også professor II ved USN.

Foss var ferdig utdannet sivilingeniør i teknisk kybernetikk ved NTH i 1980, og han fikk graden dr.ing. (ph.d.) i teknisk kybernetikk i 1987, med avhandlingen *On parameter identification in reservoirs*. 

Han var forsker ved SINTEF i 1982–1985. Etter doktorgradsperioden (1985–1987) var han leder for SINTEFs System Control Group i 1988–1990.

I 1989 ble han ansatt som professor ved Institutt for teknisk kybernetikk, NTNU. I perioden 1999–2001 var han instituttleder ved samme institutt.

Han har vært gjesteprofessor ved University of Texas, Austin (1995–1996) og Universidade Federal de Santa Catarina, Brasil (2015).

I tillegg til stilling og verv ved NTNU, har Foss vært med på å grunnlegge to selskaper og én organisasjon, og har sittet i styret i disse i flere år:
* Cybernetica AS (styremedlem 2000–2015). 
* FIRST Scandinavia (styremedlem 2000–2002).
* Solution Seeker AS (styremedlem 2013–2021 ).

Han var programleder for SFI-senteret «Senter for integrerte operasjoner i petroleumsindustrien» i perioden 2007–2015.
## Medlemskap, verv og hedersbevisninger (utvalg)
Foss er medlem av Norges Tekniske Vitenskapsakademi (NTVA) og Det Kongelige Norske Videnskabers Selskab (DKNVS). Han er også seniormedlem (senior member) i IEEE.

Han har sittet i NTNUs styre siden 2009, og satt også i styret i perioden 2002–2005.

I 1995 mottok han «The Rudolf Christian Karl Diesel Best Paper Award» fra the Society of Design & Process Science, Austin, Texas.  

I 2007 ble han tildelt Teknas pris for pedagogisk nybrottsarbeid for læringsressursen «PIDstop», et øvingsprogram basert på simuleringer som ligner videospill.
__NOTOC__
## Publikasjoner

## Referanser og fotnoter


## Kilder
* 
* Foss' profilside på NTNU.no
*
Stian Hoelgaard

**Stian Hoelgaard** (født 25. september 1991 i Ålgård på Jæren) er en norsk langrennsløper som siden 2013 har fokusert på langløp i FIS Worldloppet Cup og Ski Classics. Han går for den private klubben Team Curira etter tidligere å ha gått for Team LeasePlan og Team Koteng. 

## Idrettskarriere

### Sesongene 2009–2012
Hoelgaard deltok i klassen M 19/20 år i Junior-NM på ski 2010, og endte der på 79.-plass på 10 km fri teknikk og 75.-plass på 20 km klassisk. I Junior-NM på ski 2011 deltok han også i klassen M 19/20 år. På 20 km fri kom han på 50.-plass, og på 10 km klassisk kom han på 56.-plass. I tillegg deltok han på Agder og Rogaland skikrets lag 1 som kom på 15.-plass på 4 &times; 5 km stafett.

Han deltok i to renn i Skandinavisk Cup 2011/12, og kom på 63.-plass i begge. I slutten av januar deltok han i NM på ski 2012 på Voss, og kom der på 56.-plass på 15 km fri teknikk. På sprinten ble han slått ut i kvalifiseringen, og endte på 63.-plass, og han fullførte ikke 15 km skiathlon (skibytte).

### Sesongen 2012/13
Hoelgaard gikk for Team NPRO i sesongen 2012/13. Han kom på 48.-plass i Jizerská padesátka, 37.-plass i Marcialonga og 12.-plass i Tartu Maraton i 2013. Han kom dermed på 63.-plass med 22 poeng i FIS Marathon Cup 2012/13.

Av andre langløp gikk han blant annet Årefjällsloppet (25.-plass) og König Ludwig Lauf (36.-plass). I Ski Classics 2013 kom han på 51.-plass med tolv poeng sammenlagt, og han kom på åttendeplass i ungdomscupen.

Han deltok i ett av rennene i Skandinavisk Cup denne sesongen.

### Sesongen 2013/14
I NM på ski 2014 gikk han 15 km klassisk, og kom på 140.-plass. Han gikk Marcialonga, og kom der på 16.-plass, og han kom på åttendeplass i Vasaloppet 2014. Han kom på 64.-plass med 15 poeng sammenlagt i FIS Marathon Cup 2013/14.

I Ski Classics 2013/14 fikk han 182 poeng, som holdt til tredjeplass i ungdomscupen og 20.-plass sammenlagt.

### Sesongen 2014/15
Hoelgaard gikk for Team LeasePlan Go denne sesongen. Hans beste plasseringer i langløp denne sesongen var åttendeplass i prologen i Ski Classics 2014/15, samt niendeplass i Marcialonga, ellevteplass i Jizerská padesátka og 13.-plass i Årefjällsloppet. Han fikk til sammen 346 poeng i Ski Classics, og endte med det på 13.-plass sammenlagt, og andreplass i ungdomscupen, bak Anders Høst.

### Sesongen 2015/16
I 2016 fikk han sin første pallplass i Ski Classics, da han gikk inn til tredjeplass i Marcialonga. Han kom også på andreplass i Vasaloppet, og sanket til sammen 781 poeng i Ski Classics 2015/16. Han endte med det på åttendeplass sammenlagt, og han vant ungdomsklassen.

Han kom også på 20.-plass i FIS Worldloppet Cup 2016, med 60 poeng.

### Sesongen 2016/17
Han fikk flere topp 10-plasseringer i Ski Classics 2016/17. Han kom på andreplass i Årefjällsloppet, og tredjeplass i Kaiser Maximilian Lauf, Vasaloppet og Vasaloppet China. Han kom også på femteplass i Marcialonga og sjetteplass i Toblach–Cortina.

## Resultatoversikt
### Ski Classics
;Pallplasser

;Sammenlagt

## Referanser


## Eksterne lenker
* 
*  Visma Ski Classics - Stian Hoelgaard
*  XC Ranking - Stian Hoelgaard 
*  Min Friidrettsstatistikk - Stian Hoelgaard
Norsk lærebokhistorie

***Norsk lærebokhistorie*** er en sakprosabok utgitt i april 2017 som gir teksthistorisk fremstilling av utviklingen i lærebøker i alle fag i norsk allmueskole, folkeskole og grunnskole fra 1739 til og med Kunnskapsløftet i 2006. Boka er skrevet av Dagrun Skjelbred, Norunn Askeland, Eva Maagerø og Bente Aamotsbakken.

I utvalget av hvilke lærebøker som skulle få omtale var det lagt vekt på hvilke lærebøker som har kommet i flest opplag og vært mest i bruk, men dessuten hvilke innvarsler noe nytt. Spørsmål forfatterne har ønsket å besvare er 
* Hvilke kunnskaper, holdninger og verdier har vært så viktige at de måtte formidles videre til neste generasjon? 
* Hvilken holdning har de til barna de er skrevet for? 
* Hvilken forståelse av læringssituasjonen? 
* Hvem har skrevet dem? 
* Hvordan har lærebøkene endret seg over tid?

## Biograferte lærebokforfattere
Boka har 25 forfatterportrett av særlig viktige lærebokforfattere. 

* Erik Pontoppidan
* Hans Jacob Grøgaard
* Volrath Vogt
* Hedevig Rosing
* Peder Andreas Jensen
* Andreas M. Feragen
* Jonas Vellesen
* Mathilde Munch
* Nordahl Rolfsen
* Andreas Austlid
* Johan Nicolaisen
* Andreas Holmsen og Ole Andreas Strøm
* Jens Hæreid
* Thorbjørn Egner
* Hans Bergersen
* Ragnhild Sohr
* Carl Willoch Horn og Olav Schulstad
* Sverre Salvesen Amundsen 
* Bernhard Stokke
* Mads Berg
* Hans Konrad Kjennerud
* Caroline Halvorsen
* Rolf Bull-Hansen
* Dorothea Christensen
* Margarethe Wiig

## Klassikere
Særlig kjente verk
*  Erik Pontoppidan *[[Sandhed til gudfrygtighed|Sandhed til Gudfrygtighet, i en enfoldig og efter Mulighed kort, dog tilstrækkelig forklaring over sal. Dr. Morten Luthers liden katekismus indeholdende alt det, som den, der vil blive salig, har behov at vide og gjøre]]* 
*  Volrath Vogt *Bibelhistorie med lidt af Kirkens Historie. Med et Kaart* Kristiania: Steensballe 
*  P. A. Jensen *Læsebog for Folkeskolen og Folkehjemmet. Udgiven efter offentlig  Foranstaltning* (tre bind) Kristiania J.W. Cappelens Forlag 
* -1895 Nordahl Rolfsen *[[Lesebok for Folkeskolen|Læsebog for folkeskolen]]* (fem bind) Kristiania: Jacob Dybwads forlag 
*  Holmsen, A., & Strøm, O. *Naturlære for folkeskolen* Kristiania J.W. Cappelen 
*  Andreas Austlid *Lesebok for folkeskulen* (tre bind). Kristiania Alb.Cammermeyers Forlag 
*  Jens Hæreid *Norges historie fortalt for skole og hjem* Kristiania Aschehoug
*  Marie Gundersen og Mathilde Munch *Min første læsebok* Kristiania: Cappelen 
*  Mads Berg *[[Skolens sangbok]]* Kristiania: Aschehoug

## Referanser
Yves Meyer

**Yves Meyer** (født 19. juli 1939) er en fransk matematiker. Han er professor emeritus ved École normale supérieure Paris-Saclay. Meyer har forsket på tallteori, og ble i 2017 tildelt Abelprisen for sine bidrag til wavelet-teori. 

Han har vært medlem av Det franske vitenskapsakademiet siden 1993 og American Mathematical Society fra 2012. I 2017 mottok han Abelprisen, og i 2018 holdt han Lars Onsager-forelesningen, med tittelen: *Irregular sampling of signals and images – a breakthrough in signal processing*.

Han ble i 2020 tildelt Fyrstinnen av Asturias' pris for naturvitenskap og teknologi sammen med Ingrid Daubechies, Terence Tao og Emmanuel Candès.

## Publikasjoner (utvalg)
* Yves Meyer, *Algebraic numbers and harmonic analysis*, North-Holland, 1972.
* Yves Meyer, ''Wavelets and Operators'', Cambridge University Press, 1992. 

## Referanser


## Eksterne lenker
* Yves Meyer
Team LeasePlan Go

**Team LeasePlan Go** var et privat lag i langrenn som hovedsakelig konkurrerte i langløpserien Ski Classics. Laget var eid av tidligere langrennsutøver  Thomas Alsgaard, som også var manager. De hadde som kjennetegn at de gikk med skidresser med tigermønster. 

Laget ble etablert våren 2013, ved at de to lagene Team Alsgaard/Team United Bakeries og Team Norgeshus ble slått sammen. Laget ble lagt ned i 2017. 

## Utøvere
Per mars 2017 hadde laget følgende løpere på laget:

Langløp:
* Petter Eliassen 
* Lina Korsgren
* Stian Hoelgaard 
* Anders Mølmen Høst 
* Kjetil Hagtvedt Dammen
* Torgeir Skare Thygesen 

Allround:
* Andrew Musgrave
* Gjøran Tefre
* Pål Trøan Aune 
* Daniel Stock

## Resultater
Lagresultater Ski Classics:

## Referanser
Somrungnebba

**Somrungnebba** kan vise til flere fjell i Sunndal kommune i Møre og Romsdal:

* Storsomrungnebba (1 798 moh.)
* Litlsomrungnebba (1 704 moh.) 
* Østre Somrungnebba (1 698 moh.)
Albert B. Fall

**Albert Bacon Fall** (født 26. november 1861 i Frankfort, Kentucky, død 30. november 1944) i El Paso, Texas var amerikansk republikansk politiker og jurist. Han representerte New Mexico i USAs senat 1912-1921. Han ble senere USAs innenriksminister 1921-1923. Falls tid som innenriksminister ble preget av den såkalte Teapot Dome-skandalen, og han måtte sone et år i fengsel etter blant annet å ha tatt imot bestikkelser.

Fall studerte jus og flyttet til Territoriet New Mexico. Han startet i 1891 sin karriere som advokat i Las Cruces. Han ble dommer i New Mexico-Territoriets høyeste domstol i 1893. Han deltok som kaptein i spansk-amerikanske krig. Fall var en betydelig eiendomsbesitter og advokat i New Mexico-Territoriet. Mannen som ble mistenkt for mordet på Pat Garrett i 1908 hadde Fall som sin forsvarsadvokat.

Da New Mexico ble delstat i 1922 ble Fall og Thomas B. Catron valgt til de to første senatorene. Fall fremmet kvinnelig stemmerett, og i utenrikspolitikken var han kjent som isolasjonist med en kritisk innstilling til USAs deltakelse i første verdenskrig.

USAs president Warren G. Harding utnevnte Fall i 1921 til USAs innenriksminister. Han ble etterfulgt av Hubert Work i 1923. Da ble det oppdaget at Fall hadde tatt imot om lag 400&nbsp;000 dollar i bestikkelser fra oljemagnater i forbindelse med Teapot Dome-skandalen og han ble dømt senere til fengselsstraff.

Falls grav finnes på *Evergreen Alameda Cemetery* i El Paso.

## Referanser


## Eksterne lenker
* 
* 
*   Political Graveyard
Nikolaus von Vormann

**Nikolaus von Vormann** (født 24. desember 1895 i Neumark, død 26. oktober 1959 i Berchtesgaden) var en tysk offiser som tjenestegjorde i første verdenskrig og andre verdenskrig.

## Bakgrunn
Nikolaus von Vormann startet sin militære karriere på kadettskolen den 3. august 1914 som frivillig i Den Kongelige Prøyssiske Arme.

## Første verdenskrig
Den 29. januar 1915 ble han offiser og ledet i 1917 en stormtroppavdeling i 7. infanteridivisjon.

## Mellomkrigstiden
Etter krigen jobbet han en stund som frivillig i regiment Magdeburg, før han ble involvert i det nyopprettede Reichswehr. I 1926 ble han forfremmet til løytnant, og i 1930 ble han kaptein og major.
I 1938 ble han utnevnt til stabssjef for 10. Armekorps, før han to måneder senere ble forfremmet til oberstløytnant.

## Andre verdenskrig
Ved starten av andre verdenskrig tjenestegjorde han i ulike stabsposisjoner, før han i desember 1942 fikk den militære kommandoen som sjef for 23. panserdivisjon som generalmajor. Panserdivisjonen var en del av armégruppe Don, som etter slaget ved Stalingrad ble brukt som en del av forsvaret mot den påfølgende sovjetiske offensiven. Von Vormann beholdt kommandoen over divisjonen frem til tilbaketrekningen over Dnepr, da han ble forfremmet til generalløytnant (1. juli 1943).

Den 26. desember 1943 overtok han kommandoen over XLVII panzerkorps, som ble satt inn i kamper på den sørlige delen av østfronten, der de blant annet deltok i slaget ved Cherkassy.

Den 27. juni 1944 ble han forfremmet til general (pansergeneral) for 9. armé. På denne tiden tilhørte 9. armé armégruppe sentrum, og deltok i store kamper mot Sovjetunionens sommeroffensiv samme året. I krigens siste dager hadde han kommandoen over en festning i Alpene, men ble tatt til fange av de allierte.

Etter krigen skrev von Vormann to militære biografier: *Der Feldzug 1939* og *Tscherkassy*.

## Eksterne lenker
*http://www.lexikon-der-wehrmacht.de/Personenregister/V/VormannNikolausv.htm
Harry M. Daugherty

**Harry Micajah Daugherty** (født 26. januar 1860, død 12. oktober 1941) var en amerikansk politiker og kampanjesjef for Warren G. Harding under presidentvalget i USA i 1920.

Daugherty studerte jus ved University of Michigan. Han arbeidet først som advokat og senere politifullmektig i Fayette County i Ohio.

Daugherty virket som USAs justisminister 1921–1924. Han var en meget kontroversiell minister og hans embetstid var preget av skandaler. Til sist ble han tvunget til å gå av da hans nærmeste medarbeider hadde vist seg å være den sentrale figuren i en forretning hvor også spritsmuglere var innblandet. Høringen ble ledet av senator Burton K. Wheeler og kom i 1927 frem til at Daugherty selv ikke var skyldig i spritsmuglingen.

## Referanser